Kjernehusfjerner

En kjernehusfjerner eller kjerneutstikker er et kjøkkenredskap for å fjerne kjernehuset med frøene samt stilken og blomsten fra et eple. Den kan også brukes til lignende frukter og grønnsaker, for eksempel pærer eller kvede.

En epledeler er et lignende verktøy som både fjerner kjernehuset og deler eplet opp i båter.

Kjernehusfjerner brukes for eksempel når man vil beholde eplet helt, som for eksempel når man lager bakte epler, eller når man skal lage en rett hvor det må skjæres opp et stort antall epler uten frø, for eksempel når man lager eplekake, epleterte eller lignende desserter. Når kjernehuset er fjernet kan hele resten av eplet konsumeres. Eplefrø bør ikke spises på grunn av at de inneholder cyanid, men mengden cyanid er så liten at det vanligvis ikke utgjør noen fare.

Referanser 

Husgeråd
Kjøkkenutstyr